શ્રીનગર- શ્રીનગર હોટલ કેસમાં ભારતીય સેનાના મેજર લીતુલ ગોગોઈ વિરુદ્ધ શિસ્તભંગની કાર્યવાહી કરવામાં આવશે. આર્મીની કોર્ટ ઓફ ઇન્ક્વાયરીમાં ગોગોઈ સામે કાર્યવાહીની ભલામણ કરવામાં આવી છે. તપાસમાં મેજર ગગોઈને ડ્યુટી દરમિયાન અન્યત્ર જવા અને નિયમ વિરુદ્ધ જઈને સ્થાનિક લોકો સાથે ગતિવિધિ વધારવા માટે દોષિત ઠેરવવામાં આવ્યા હતા. કોર્ટ ઓફ ઇન્ક્વાયરીની ભલામણ કર્યા બાદ મેજર ગોગઈને કોર્ટ માર્શલનો સામનો કરવો પડી શકે છે. મળતી માહિતી મુજબ કોર્ટ ઓફ ઈન્ક્વાયરીની તપાસમાં જાણવા મળ્યું છે કે, મેજર ગોગાઇએ એક સંઘર્ષ વાળા વિસ્તારમાં સ્થાનિક મહિલા સાથે પરિચય બનાવીને આર્મીના નિયમનું ઉલ્લંઘન કર્યું હતું અને ફરજથી જગ્યાએથી દૂર રહીને પ્રમાણભૂત સંચાલન પ્રક્રિયાનું પણ ઉલ્લંઘન કર્યું હતું.